बडिबिल्डिङमा नयाँ नेतृत्व
हालै सम्पन्न हिमालयन किङडम नेप्लिज फेडेरेसन अफ बडिबिल्डिङ एन्ड फिट्नेस (एचकेएनएफबीएफ) को अध्यक्षमा शिव लामिछाने निर्विरोध निर्वाचित भएका छन् ।
काठमाडौँ — हालै सम्पन्न हिमालयन किङडम नेप्लिज फेडेरेसन अफ बडिबिल्डिङ एन्ड फिट्नेस (एचकेएनएफबीएफ) को अध्यक्षमा शिव लामिछाने निर्विरोध निर्वाचित भएका छन् ।संघको पहिलो साधारणसभाले विकको अध्यक्षतामा २६ सदस्यीय केन्द्रीय कार्यसमितिसमेत चयन गरेको छ ।राष्ट्रिय खेलकुद परिषदका सदस्य सचिव केशव विष्टको प्रमुख आतिथ्य तथा हिमालयन किङडम नेप्लिज फेडेरेसन अफ बडिबिल्डिङ एन्ड फिट्नेसका पूर्वअध्यक्ष शिवलाल श्रेष्ठ, अन्तर्राष्ट्रिय अध्यक्ष लोकेन्द्र परियारको उपस्थितिमा पहिलो साधारणसभा सम्पन्न भएको छ । एचकेएनएफबीएफले नेपालभरिका १५ वटा जिल्लामा संघ खोलेर शाखा विस्तार गरिसकेको छ । सबै जिल्लाका प्रतिनिधिसहित महासंघ गठन गरिएको छ । जसको उद्देश्य क्षेत्र, जिल्ला, प्रदेश र केन्द्रमा शारीरिक सुगठन तथा खेलको विकास गर्दै अन्तर्राष्ट्रिय क्षेत्रमा नेपाली खेलाडीको धेरैभन्दा धेरै उपस्थिति गराउने रहेको छ । पहिलो साधारणसभाले उपाध्यक्षमा जीवन मानन्धर, हरिकृष्ण डंगोल, दिनेश अमात्य, रवीन्द्र श्रेष्ठ, नुना गुरुङ र रनबहादुर थेबे, महासचिवमा अजय वज्राचार्य, सचिवमा रूपेन्द्र गुरुङ र राजेन्द्ररत्न तुलाधर तथा कोषाध्यक्षमा पवन डंगोललाई तथा सदस्यहरूमा नरेशकुमार मल्ल, राजेशरत्न महर्जन, रेणुका श्रेष्ठ, केशव नागा, पदमलाल सिलाकार, किरणदास गौतम, रत्नलाल मानन्धर, सम्राट सापकोटा, रमेश श्रेष्ठ, दीपेन चौधरी, विक्रम लिम्बू, उमा बानिया, सुष्मा राई, भारती घले र रश्ना शाहीलाई चयन गरेको हो ।हङकङमा लोकेन्द्र परियारको नेतृत्वमा सन् २०१३ मा स्थापना भएको एचकेएनएफबीएफ नेपालमा भने त्यसको दुई वर्षपछि सन् २०१५ मा सुरु भएको हो । 